[pic] | KOMISIA EURÓPSKYCH SPOLOČENSTIEV | Brusel, 24.2.2009 KOM(2009) 96 v konečnom znení SPRÁVA KOMISIE Odpovede členských štátov na výročnú správu Dvora audítorov za rok 2007{SEK(2009) 257} OBSAH 1. Rozsah pôsobnosti správy 3 2 ZHRNUTIE 3 3. Všeobecné zistenia DAS a zistenia DAS v oblasti zdieľaného hospodárenia za rok 2007 4 4. Následný postup v prípadoch chyb 7 5. Opatrenia prijaté členskými štátmi v záujme odstránenia nedostatkov v oblastiach politiky súdržnosti a poľnohospodárstva / prírodných zdrojov 7 6. Pomoc členským štátom zlepšiť riadenie projektov financovaných EÚ 10 7. Záver 12 1. Rozsah pôsobnosti správy EURÓPSKY DVOR AUDÍTOROV (EDA), KTORÝ JE EXTERNÝM AUDÍTOROM EURÓPSKEJ ÚNIE, POSKYTUJE VO SVOJEJ VÝROčNEJ SPRÁVE VYHLÁSENIE O VIEROHODNOSTI (DAS) VEDENIA ÚčTOV A O ZÁKONNOSTI A správnosti príslušných operácií. Hlavným účelom DAS je poskytnúť audítorské stanovisko, či príjmy a výdavky EÚ sú presne zaznamenané v účtovnej evidencii a či boli získané a využívané v súlade so zmluvnými a právnymi záväzkami[1]. Ihneď po odovzdaní výročnej správy EDA je Komisia povinná informovať členské štáty o podrobnostiach tejto správy, ktoré sa týkajú hospodárenia s rozpočtovými prostriedkami, za ktoré sú členské štáty zodpovedné, pričom členské štáty sú povinné odpovedať do 60 dní[2]. Dňa 11. novembra 2008 Komisia riadne postúpila tieto zistenia členským štátom a vyzvala ich, aby vyplnili dotazník zložený z troch častí. Členským štátom boli už predtým doručené zistenia Dvora audítorov týkajúce sa príslušnej krajiny, pričom ešte pred prijatím správy Dvora audítorov členské štáty tieto zistenia preskúmali s Dvorom audítorov a Komisiou. Zhrnutie odpovedí členských štátov je uvedené v správe Komisie (doplnenej pracovným dokumentom útvarov Komisie), ktorá je určená Dvoru audítorov, Rade a Európskemu parlamentu pred 28. februárom 2009. 2 ZHRNUTIE Výročná správa EDA za rok 2007 je významná z dvoch dôvodov. Po prvé, Dvor audítorov upravil štruktúru správy, ktorá teraz lepšie odráža nový finančný rámec. Po druhé, ide o posledné vyhlásenie o vierohodnosti, ktoré je predkladané počas trvania mandátu Komisie a Parlamentu v ich súčasnom zložení. Výsledky úsilia Komisia o pokračujúce skvalitnenie kontrolného rámca je zrejmé vo výsledkoch EDA. Dvor audítorov prvý raz vydal stanovisko bez výhrad (kladné stanovisko) k vierohodnosti účtov. EDA okrem toho vydal stanoviská bez výhrad k zákonnosti a správnosti operácií v oblastiach príjmov, záväzkov a platieb pre hospodárske a finančné záležitosti, ako aj v oblasti administratívnych nákladov. Dvor audítorov konštatuje, že systémy dohľadu a kontroly v týchto oblastiach ako celku fungujú účinne. V oblasti zdieľaného hospodárenia naopak prevažujú nepriaznivé stanoviská k zákonnosti a správnosti operácií. Okrem toho systémy dohľadu a kontroly sú v týchto oblastiach údajne iba čiastočne účinné. Pokiaľ ide o oblasť poľnohospodárstva a prírodných zdrojov, Dvor audítorov dospel k záveru, že príslušné operácie spojené s výdavkami na túto oblasť politiky ako celku boli poznačené významnou mierou chybovosti, zatiaľ čo v prípade EPZF, ktorý predstavuje 85 % výdavkov na poľnohospodárstvo, je miera chybovosti tesne pod prahom významnosti. Oblasť politiky súdržnosti bola Dvorom audítorov označená ako oblasť s najvyšším výskytom chybovosti, pričom podľa odhadov sa 11 % celkového objemu finančných prostriedkov v tejto oblasti nemalo uhradiť. Hlavné nedostatky boli zistené v každodenných kontrolách riadiacich a platobných orgánov, ako aj v práci audítorských orgánov. Je na mieste poznamenať, že veľká väčšina operácií, ktoré EDA podrobil auditu, sa týka programového obdobia 2000 - 2006. V novembri 2008, deň po predložení výročnej správy, Komisia riadne poskytla každému členskému štátu podrobnosti o chybách zistených pri auditoch EDA vykonaných v príslušnom členskom štáte. Väčšina členských štátov odpovedala Komisii v prijateľnej lehote a dostatočne podrobne. Dvor audítorov delí chyby na „vyčísliteľné“ a „nevyčísliteľné“. Členské štáty sú zodpovedné za viac než 90 % celkového počtu vyčísliteľných chýb v zdieľanom hospodárení. Vo svojich odpovediach na opatrenia prijaté vzhľadom na zistenia o vyčísliteľných chybách, 15 z príslušných 17 členských štátov poskytlo informácie o prijatých opatreniach a ich pravdepodobných účinkoch. Komisia bude tieto opatrenia monitorovať v rámci následného postupu po zistení chýb EDA. Členské štáty boli okrem toho požiadané, aby odpovedali na šesť konkrétnych otázok týkajúcich sa politík poľnohospodárstva a súdržnosti. Pokiaľ ide o poľnohospodárstvo, Dvor audítorov vyjadril obavy týkajúce sa vierohodnosti platieb uskutočnených v rámci režimu jednotnej platby (SPS). Takmer všetky členské štáty na túto otázku odpovedali a uviedli, že boli dosiahnuté určité zlepšenia. Otázky týkajúce sa politiky súdržnosti boli založené na počte zamestnancov a školení zamestnancov v riadiacich a platobných orgánoch. Niektoré členské štáty vo svojich odpovediach uviedli, že v uplynulých 12 mesiacoch boli do riadiacich a platobných orgánov prijatí noví zamestnanci. Viac než 70 % členských štátov odpovedalo, že zamestnanci riadiacich aj platobných orgánov absolvovali v uplynulých 12 mesiacoch školenie v oblasti finančného hospodárenia a kontroly. Členské štáty boli okrem toho požiadané, aby odpovedali na dve všeobecné otázky. Prvá otázka sa týkala trojstranných diskusií, ktoré viedli Komisia, niektoré členské štáty a EDA o jednotlivých zisteniach chýb v máji a júni 2008. Šesť členských štátov uviedlo, že sa zúčastnili na týchto trojstranných diskusiách. Z ich odpovedí vyplynula spokojnosť s touto iniciatívou. Prostredníctvom druhej otázky sa zisťovalo, ako by Komisia mohla zlepšiť svoju úlohu dohľadu v zdieľanom hospodárení. Hlavné navrhované zlepšenia boli zjednodušenie pravidiel a predpisov, zlepšenie monitorovania a usmernenie v otázkach verejného obstarávania. 3. Všeobecné zistenia DAS a zistenia DAS v oblasti zdieľaného hospodárenia za rok 2007 VÝSLEDKY ÚSILIA KOMISIE O POKRAčUJÚCE SKVALITNENIE KONTROLNÉHO RÁMCA JE ZREJMÉ VO VÝSLEDKOCH EDA. HOCI NIEKTORÉ čLENSKÉ šTÁTY ZAZNAMENALI TENTO TREND, INÉ šTÁTY ZDÔRAZňUJÚ SKUTOčNOSť, žE Už 14. ROK PO SEBE KOMISII NEBOLO UDELENÉ KLADNÉ VYHLÁSENIE O VIEROHODNOSTI. V TEJTO SÚVISLOSTI SA NAVRHOVALO PREHODNOTENIE PRÍSTUPU DAS A BOLO UVÍTANÉ ODPORÚčANIE DVORA AUDÍTOROV STANOVIť ÚROVEň PRIJATEľNÉHO RIZIKA CHYBY, čÍM SA DOSIAHLA ROVNOVÁHA MEDZI NÁKLADMI A PRÍNOSOM KONTROL. Audítorské stanovisko Dvora audítorov k príslušným operáciám bolo veľmi podobné stanovisku predloženému v roku 2006. Hoci odhadované miery chybovosti klesli v dvoch oblastiach politiky, ktoré boli predtým zaradené medzi vnútorné politiky a vonkajšie činnosti, táto skutočnosť neovplyvnila celkový obraz. Dvor audítorov však k vierohodnosti účtov vydal stanovisko bez výhrad (kladné stanovisko). EDA okrem toho vydal stanoviská bez výhrad k zákonnosti a správnosti operácií v niektorých oblastiach, konkrétne v oblastiach príjmov, záväzkov a platieb pre hospodárske a finančné záležitosti, ako aj v oblasti administratívnych a iných nákladov. Systémy dohľadu a kontroly v týchto oblastiach ako celku fungujú účinne, pričom o vzorke vybraných operácií bolo uvedené, že neobsahujú žiadnu významnú chybu. V celkovom obraze týkajúcom sa oblasti zdieľaného hospodárenia prevažujú nepriaznivé stanoviská k zákonnosti a správnosti operácií. Dvor audítorov dospel k záveru, že tieto oblasti sú v rôznej miere stále poznačené významnou mierou chybovosti. Tabuľka 1.1 poskytuje zhrnutie výsledkov DAS podľa kapitoly týkajúcich sa zákonnosti a správnosti príslušných operácií. Tabuľka 1.1 - Zhrnutie výsledkov DAS za rok 2007 týkajúcich sa zákonnosti a správnosti príslušných operácií[3], v súlade s interpretáciou Komisie | Odhad chybovosti | Príjmy | Pod 2 % | Poľnohospodárstvo a prírodné zdroje – EPZF* | Pod 2 % | Poľnohospodárstvo a prírodné zdroje – mimo EPZF* | Nad 5 % | Súdržnosť | Nad 5 % | Výskum, doprava a energetika | Od 2 % do 5 % | Vonkajšie činnosti | Od 2 % do 5 % | Vzdelávanie a občianstvo | Od 2 % do 5 % | Hospodárske a finančné záležitosti | Pod 2 % | Administratíva | Pod 2 % | ERF | Od 2 % do 5 % | *Toto je rozpis piatej kapitoly výročnej správy Dvoru audítorov. Vyššiu mieru chybovosti podľa odhadu Dvora audítorov možno nájsť v oblastiach politiky súdržnosti a rozvoja vidieka. V oblasti s najväčšími výdavkami, ktorou je oblasť poľnohospodárstva a prírodných zdrojov, dospel Dvor audítorov k záveru, že príslušné operácie spojené s výdavkami na túto oblasť politiky ako celku boli poznačené významnou mierou chybovosti. Dvor audítorov okrem toho zhodnotil, že systémy dohľadu a kontroly boli čiastočne účinné. Zatiaľ čo vo výdavkoch EPZF, ktoré predstavujú 85 % všetkých výdavkov na poľnohospodárstvo, bola miera chybovosti tesne pod 2 %, v oblasti rozvoja vidieka bola zaznamenaná veľká časť celkovej miery chybovosti. Okrem toho, rovnako ako v predchádzajúcom roku 2006, Dvor audítorov konštatoval, že za predpokladu riadneho vykonávania a presnosti a správnosti údajov vkladaných do systému zjednoteného administratívneho a kontrolného systému (IACS) je tento systém účinný pri znižovaní rizika výskytu nezrovnalosti vo výdavkoch. Dvor audítorov preto odporučil zlepšenia v identifikácii, registrácii a správe finančných nárokov. Oblasť politiky súdržnosti bola Dvorom audítorov označená za oblasť s najväčším výskytom chýb. Podľa odhadu Dvora audítorov sa minimálne 11 % z celkovej sumy uhradenej na projekty v oblasti politiky súdržnosti nemalo uhradiť. Dvor audítorov ohodnotil systémy dohľadu a kontroly (Komisia a členské štáty) v oblasti politiky súdržnosti ako čiastočne účinné prvý raz v roku 2007. Operácie v oblasti politiky súdržnosti, ktoré EDA podrobil auditu, sa týkajú programového obdobia 2000 - 2006. V roku 2007 Dvor audítorov znovu identifikoval hlavné nedostatky, pokiaľ ide o kontroly na prvej úrovni, ako aj v rámci audítorských orgánov. Týmito nedostatkami sú[4]: Riadiace orgány – nedostatočné každodenné kontroly správnosti výdavkov, neschopnosť odhaliť výkazy výdavkov, ktoré neboli podložené náležitými dokladmi, a neschopnosť odhaliť nedostatky v postupoch verejného obstarávania; Platobné orgány – nespôsobilosť zistiť, že riadiace orgány nevykonávali primerané každodenné kontroly; Audítorské orgány – neschopnosť vykonávať dostatočné kontroly s cieľom získať istotu o účinnom fungovaní systémov kontroly. Dvor audítorov uviedol, že zložité alebo nepresné požiadavky majú vážny dosah na zákonnosť a správnosť operácií v oblastiach politík rozvoja vidieka a súdržnosti. Výdavky v oblasti politiky vzdelávania a občianstva sú čiastočne riadené prostredníctvom zdieľaného hospodárenia. Dvor audítorov dospel k záveru, že platby v tejto oblasti politiky sú poznačené významnou mierou chybovosti. Systémy dohľadu a kontroly boli taktiež označené ako čiastočne účinné. 4. Následný postup v prípadoch chyb KOMISIA VO SVOJOM LISTE POSKYTLA KAžDÉMU čLENSKÉMU šTÁTU PODROBNOSTI O CHYBÁCH ZISTENÝCH PRI AUDITOCH EDA VYKONANÝCH V PRÍSLUšNOM čLENSKOM šTÁTE. ČLENSKÝ šTÁT BOL NÁSLEDNE POžIADANÝ O POSKYTNUTIE PODROBNOSTÍ O OPATRENIACH PRIJATÝCH V ZÁUJME NÁPRAVY CHÝB, AKO AJ čASOVÉHO RÁMCA, OBSAHU A OčAKÁVANÉHO ÚčINKU TÝCHTO OPATRENÍ. VÄčšINA čLENSKÝCH šTÁTOV POSKYTLA POžADOVANÉ INFORMÁCIE V PRIJATEľNEJ LEHOTE. NAVYšE, ÚROVEň TÝCHTO ODPOVEDÍ BOLA VO VšEOBECNOSTI DOBRÁ, PRIčOM NIEKTORÉ KRAJINY POSKYTLI O OPATRENIACH PRIJATÝCH V SÚVISLOSTI S VÝSLEDKAMI AUDITU VEľMI PODROBNÉ INFORMÁCIE. KOMISIA BUDE MONITOROVAť PRIJATÉ OPATRENIA AKO SÚčASť ZVYčAJNÉHO POSTUPU NASLEDUJÚCEHO PO VšETKÝCH SPRÁVACH DVORA AUDÍTOROV. Definícia chýb a ich riešenie Podľa EDA „sa chyby môžu týkať podmienky platby“ alebo „iného kritéria súvisiaceho s dodržiavaním predpisov“. Dvor audítorov delí chyby na „vyčísliteľné“ a „nevyčísliteľné“[5]. Pri určovaní finančného dosahu chýb na celkovú auditovanú časť obyvateľstva a celkovú mieru chybovosti, ktorá sa má uverejniť, sa zohľadňujú iba vyčísliteľné chyby. Členské štáty sú zodpovedné za viac než 90 % z celkového počtu vyčísliteľných chýb v zdieľanom hospodárení (100 % v oblasti politiky súdržnosti). Pokiaľ ide o všetky vyčísliteľné chyby so 100 % mierou chybovosti, všetky členské štáty poskytli aspoň čiastočnú odpoveď. V každom z týchto prípadov uviedli, či danú chybu uznali alebo odmietli, pričom informovali aj o prijatých opatreniach. Niektoré členské štáty (Česká republika, Nemecko, Írsko, Španielsko, Grécko a Spojené kráľovstvo) uznali väčšinu chýb zistených Dvorom audítorov. Vo svojich odpovediach na opatrenia prijaté vzhľadom na zistenia týkajúce sa vyčísliteľných chýb, 15 z príslušných 17 členských štátov poskytlo informácie o prijatých opatreniach a ich pravdepodobných účinkoch. Niektoré členské štáty zdôraznili skutočnosť, že začali vymáhať finančné prostriedky alebo že ich už získali späť, pričom uviedli aj objem takto získaných finančných prostriedkov. Pokiaľ ide o jeden členský štát – Grécko – príspevok Spoločenstva bol v každom prípade uznanej chyby znížený na nulu. 5. Opatrenia prijaté členskými štátmi v záujme odstránenia nedostatkov v oblastiach politiky súdržnosti a poľnohospodárstva / prírodných zdrojov DOTAZNÍK ZASLANÝ čLENSKÝM šTÁTOM OBSAHOVAL OTÁZKU TÝKAJÚCU SA KAPITOLY POľNOHOSPODÁRSTVA A PRÍRODNÝCH ZDROJOV, KTORÁ VYCHÁDZALA ZO ZLEPšENÍ V OBLASTI REžIMU JEDNOTNEJ PLATBY. DVOR AUDÍTOROV VYJADRIL V SPRÁVE ZA ROK 2007 OBAVY TÝKAJÚCE SA VIEROHODNOSTI PLATIEB USKUTOčNENÝCH V RÁMCI REžIMU JEDNOTNEJ PLATBY. PODľA DVORA AUDÍTOROV NAJNALIEHAVEJšÍMI PROBLÉMAMI, KTORÉ BOLO POTREBNÉ RIEšIť, BOLI OTÁZKY FINANčNÝCH NÁROKOV, INFORMÁCIE O POZEMKOCH A OZREJMENIE A ZJEDNODUšENIE PRAVIDIEL, NA KTORÝCH SÚ DANÉ OPATRENIA ZALOžENÉ, NAJMÄ POKIAľ IDE O POUžITIE šTÁTNYCH REZERV. TAKMER VšETKY čLENSKÉ šTÁTY NA TÚTO OTÁZKU ODPOVEDALI A UVIEDLI, žE BOLI DOSIAHNUTÉ URčITÉ ZLEPšENIA. NIEKOľKO NOVÝCH čLENSKÝCH šTÁTOV UVIEDLO, žE V SÚčASNOSTI NEUPLATňUJÚ REžIM JEDNOTNEJ PLATBY. ČLENSKÉ šTÁTY, KTORÉ TENTO SYSTÉM UPLATňOVALI, VšAK UVIEDLI, žE REžIM JEDNOTNEJ PLATBY BOL NEDÁVNO PODROBENÝ AUDITU A BOL SCHVÁLENÝ PRÍSLUšNÝM VNÚTROšTÁTNYM ORGÁNOM. VšETKY OTÁZKY UVEDENÉ DVOROM AUDÍTOROV BOLI ZOHľADNENÉ. NIEKOľKO čLENSKÝCH šTÁTOV, KTORÉ TENTO SYSTÉM Už UPLATňOVALI, UVIEDLO, žE SA NEUSTÁLE USKUTOčňUJÚ ZLEPšENIA, NAJMÄ V OBLASTI ORTOFOTOGRAFIE A FINANčNÝCH NÁROKOV. OKREM TOHO SA V NIEKOľKÝCH PRÍPADOCH USKUTOčNILA AKTUALIZÁCIA A ZMENA šTRUKTÚR DATABÁZ. Štyri otázky týkajúce sa politiky súdržnosti boli založené na počte zamestnancov a školení zamestnancov v riadiacich a platobných orgánoch. Väčšina členských štátov odpovedala na otázku týkajúcu sa počtu nových zamestnancov, ktorí boli v uplynulých 12 mesiacoch prijatí do riadiacich a platobných orgánov. Noví zamestnanci boli prijatí v súvislosti s reštrukturalizáciou a v určitých prípadoch na ukončenie programového obdobia 2000 – 2006, ako aj v súvislosti s programami na nové obdobie 2007 – 2013. Značný nárast počtu zamestnancov bol príznačný predovšetkým pre nové členské štáty – v prípade Bulharska išlo o nárast až do 88 %. Viac než 70 % členských štátov odpovedalo kladne na otázku, či zamestnanci riadiacich aj platobných orgánov absolvovali v uplynulých 12 mesiacoch školenie v oblasti finančného hospodárenia a kontroly. Väčšina krajín disponovala štatistickými záznamami o zamestnancoch, ktorí absolvovali školenie, pričom niekoľko krajín zdôraznilo skutočnosť, že prebiehajúce školenie v oblasti finančného riadenia a kontroly, riadenia programov a správy zmlúv vo forme seminárov, informačných stretnutí a konferencií bolo štandardnou súčasťou programov školenia zamestnancov. Úvodné kurzy (v jednom prípade trvajúcom až do troch dní) a štartovacie balíčky boli neoddeliteľnou súčasťou balíka školení vo väčšine členských štátov. Štartovacie balíčky pre nových zamestnancov boli okrem toho k dispozícii v 80 % členských štátov. Tieto balíčky obsahovali niekoľko základných dokumentov vrátane kontrolných zoznamov, usmerňujúcich pokynov a príručiek pracovných postupov. Niekoľko členských štátov uviedlo, že riadiace a platobné orgány prevádzkovali webové stránky a že používanie intranetu pre šírenie informácií bolo bežným postupom. V niekoľkých prípadoch neboli dokumenty týkajúce sa verejného obstarávania bežne dostupné, pričom Litva uviedla, že v tejto oblasti je nevyhnutná väčšia podpora zo strany Komisie. Ťažkosti v oblasti verejného obstarávania a z toho vyplývajúce problémy v oblasti postupov verejného obstarávania spôsobujú podľa EDA niektoré z najčastejších chýb. Šiesta otázka vychádzala z pripomienok týkajúcich sa audítorských orgánov[6]. Jej účelom bolo určiť prečo audítorské orgány nevykonali dostatočné kontroly. Takmer všetky členské štáty interpretovali pojem „audítorský orgán“ ako najvyšší vnútroštátny audítorský orgán a uviedli, že táto inštitúcia je nezávislá a práca, ktorú vykonáva, dosahuje vysokú kvalitu. Dvor audítorov sa však odvolával na ostatné audítorské subjekty, ktoré majú audítorskú úlohu v súvislosti s riadením a kontrolou projektov, tak ako je to uvedené v bode 6.29 výročnej správy EDA. Odpovede členských štátov nie je preto možné použiť. Napokon, siedma otázka sa venovala celkovému zníženiu chýb zistených minulý rok v jednotlivých krajinách. Väčšina členských štátov nemohla uskutočniť porovnania, pretože EDA nerealizoval audity v rovnakej krajine v dvoch po sebe nasledujúcich rokoch. Štyri krajiny – Maďarsko, Spojené kráľovstvo (Škótsko), Poľsko a Španielsko – však konštatovali, že v porovnaní s predchádzajúcimi rokmi, počas ktorých boli vykonané audity, došlo k celkovému zníženiu výskytu chýb. Tabuľka 1.2 prezentuje zhrnutie celkového počtu odpovedí na otázky v dotazníku vrátane podrobností o náraste počtu zamestnancov, ich školenia a dokumentácie týkajúcej sa štartovacích balíčkov v členských štátoch. Tabuľka 1.2 Otázka | Celkový počet odpovedí | Celkový počet nedoručených odpovedí | 1) Poľnohospodárstvo | 24 | 3 | 2) Nárast počtu zamestnancov v riadiacich a platobných orgánoch | 25 | 2 | Nárast počtu zamestnancov v % (v prípadoch, kedy bolo vyčíslenie k dispozícii ) | 5-24 % | 4 | 25-49 % | 8 | 50-100 % | 5 | 3) Školenie v riadiacich orgánoch | 24 | 3 | Percentuálny podiel zamestnancov, ktorí absolvovali školenie (v prípade, že vyčíslenie bolo k dispozícii) | 5-24 % | 3 | 25-49 % | 5 | 50-100 % | 5 | 4) Školenie v platobných orgánoch | 24 | 3 | Percentuálny podiel zamestnancov, ktorí absolvovali školenie (v prípade, že vyčíslenie bolo k dispozícii)° | 5-24 % | 1 | 25-49 % | 2 | 50-100 % | 9 | 5) Obsah štartovacieho balíčka | 22 | 5 | áno | nie | bez odpovede | Kontrolné zoznamy | 20 | 2 | 5 | Usmerňujúce pokyny k stratégiám kontroly | 17 | 5 | 5 | Usmerňujúce pokyny k oznamovaniu zistení kontrol a mier chybovosti | 20 | 2 | 5 | Prehľad pravidiel oprávnenosti na kontrolu finančných nárokov | 19 | 3 | 5 | Pravidlá verejného obstarávania | 19 | 3 | 5 | Pravidlá konečných platieb a kontroly, ktoré sa majú vykonať | 20 | 2 | 5 | Nezrovnalosti - dôsledky | 19 | 3 | 5 | Ostatné príručky pracovných postupov | 19 | 3 | 5 | 6) Audítorské orgány | 23 | 4 | 7) Zníženie chýb | 23 | 4 | 8) Trojstranné diskusie | 24 | 3 | 6. Pomoc členským štátom zlepšiť riadenie projektov financovaných EÚ S CIEľOM URčIť, AKO BY KOMISIA MOHLA ďALEJ PRISPIEť K ZLEPšENIU RIADENIA PROJEKTOV FINANCOVANÝCH EÚ ZO STRANY čLENSKÝCH šTÁTOV, DOTAZNÍK OBSAHOVAL DVE VšEOBECNÉ OTÁZKY. Prvá otázka vychádzala z trojstranných diskusií medzi EDA, niektorými členskými štátmi a Komisiou, ktoré sa konali pred protichodnými stretnutiami v júli 2008. Diskusie sa uskutočnili s cieľom prediskutovať zistenia Dvora audítorov o chybách v programoch a projektoch, ktoré boli podrobenú auditu, ako základ pre protichodné stretnutia, pričom prostredníctvom uvedenej otázky sa zisťoval názor príslušných členských štátov na užitočnosť týchto diskusií. Prostredníctvom druhej otázky sa zisťovalo, ako by Komisia mohla zlepšiť svoju úlohu dohľadu v zdieľanom hospodárení. Trojstranné stretnutia Šesť členských štátov uviedlo, že sa zúčastnili na týchto trojstranných diskusiách. Z odpovedí vyplýva, že hoci výsledky stretnutí neboli pre príslušný členský štát vždy úplne priaznivé, celkovo boli s iniciatívou spokojné, pričom Írsko, Grécko, Slovensko a Česká republika ju označili za veľmi užitočnú. Írsko uviedlo, že „tento postup a skúsenosti boli pre riadiaci orgán a členský štát nanajvýš užitočné“ , a to z týchto dôvodov: Pochopenie postupov EDA. Začlenenie kontrol EDA do kontrol členského štátu. Osobná komunikácia viedla k dohode o oveľa väčšom počte otázok, ako by sa dosiahlo písomnou komunikáciou. Dôvody, prečo niektoré otázky boli aj naďalej v správe uvedené, plne vysvetlil EDA, pričom príslušný členský štát ich pochopil a súhlasil s nimi. Vďaka tomu sa vyriešili všetky otvorené otázky a konečná správa bola vydaná včas a účinne.“ Zlepšenie úlohy Komisie v oblasti dohľadu Členské štáty vo všeobecnosti vyjadrili spokojnosť s tým, akým Komisia vykonáva svoju úlohu dohľadu, pričom dve krajiny spomenuli zmluvy o dôvere, ktoré boli podpísané s Komisiou v oblasti regionálneho a kohézneho fondu. Členské štáty okrem toho privítali skutočnosť, že prostredníctvom vydávania usmernení v programovom období 2007 - 2013 Komisia posilnila svoju úlohu. Viac než polovica členských štátov a najmä nové členské štáty však naznačili, že Komisia by svoju úlohu mohla zlepšiť. Niektoré oblasti, v ktorých by malo dôjsť k zlepšeniu, boli tieto: - pravidlá a predpisy: poskytovanie usmernení, osvedčených postupov a školení pre riadiace a platobné orgány; zjednodušenie pravidiel a predpisov s cieľom podporiť účinnejšie vykonávanie projektov, - monitorovanie: zlepšenie úlohy Komisie v oblasti monitorovania, pričom viac informácií by malo byť poskytovaných o metodológii používanej na inšpekčné misie uskutočňované Komisiou, - verejné obstarávanie: väčší dohľad v oblasti verejného obstarávania a viac školení o právnych predpisoch Spoločenstva; usmernenia pre verejné obstarávanie. 7. Záver - Komisia je vo všeobecnosti spokojná s kvalitou odpovedí členských štátov na otázky v dotazníku, ako aj so skutočnosťou, že v takmer vo všetkých prípadoch bola dodržaná krátka lehota. Niektoré členské štáty okrem toho predložili rozsiahlu dokumentáciu týkajúcu sa použitých nápravných opatrení. - Členské štáty sa vyjadrili k zlepšeniam vo vyhlásení o vierohodnosti za rok 2007, ktorý prvý raz vydal stanovisko bez výhrad k vierohodnosti účtov. V oblasti zdieľaného hospodárenia sa členské štáty aj naďalej usilujú o zlepšenie svojich systémov a o zníženie výskytu chýb. Odpovede na otázky v dotazníku svedčia o celkovom pozitívnom prístupe k zlepšujúcej sa úrovni zamestnancov, ich výrazne sa zvyšujúcemu počtu a školeniu zamestnancov v riadiacich a platobných orgánoch. Členské štáty často uznávajú chyby zistené Dvorom audítorov, pričom vo veľkom počte prípadov boli už aj podniknuté príslušné opatrenia. Komisia bude tieto opatrenia monitorovať. - Členské štáty vo všeobecnosti vyjadrili spokojnosť s tým, ako si Komisia plní svoju úlohu dohľadu. Okrem toho zdôraznili potrebu zjednodušenia pravidiel a predpisov. Takisto sa od Komisie požaduje, aby posilnila a ďalej rozvíjala usmernenia a poskytovanú pomoc. Nakoniec, členské štáty požadujú od Komisie a Dvora audítorov spresnenie, najmä pokiaľ ide o osvedčené postupy. [1] Európsky dvor audítorov – výročná správa za rok 2007, rozpočet EÚ – informatívna správa, s. 7. [2] Nariadenie o rozpočtových pravidlách, článok 143 ods. 6. [3] Výročná správa Dvora audítorov o plnení rozpočtu za rozpočtový rok 2007, spolu s odpoveďami inštitúcií, Ú. v. EÚ C 286, 10.11.2008, s. 29. [4] Výročná správa Dvora audítorov o plnení rozpočtu za rozpočtový rok 2007, spolu s odpoveďami inštitúcií, Ú. v. EÚ C 286, 10.11.2008, s. 150. [5] Výročná správa Dvora audítorov o plnení rozpočtu za rozpočtový rok 2007, spolu s odpoveďami inštitúcií, Ú. v. EÚ C 286, 10.11.2008, s. 28. [6] Pozri poznámku pod čiarou 4.